
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	17 martie 2009

	Nr.
	27/133


R A P O R T

asupra proiectului de Lege pentru aprobarea Ordonanţei de urgenţă a Guvernului nr.139/2008 privind modificarea şi completarea unor acte normative în vederea organizării Agenţiei Naţionale pentru Prestaţii Sociale

În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 115 din 18 februarie 2009, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.139/2008 privind modificarea şi completarea unor acte normative în vederea organizării Agenţiei Naţionale pentru Prestaţii Sociale.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1335/30.10.2008)
· avizul favorabil al Comisiei juridice, de disciplină şi imunităţi (nr.31/232/03.03.2009)

· avizul negativ al Comisiei pentru buget, finanţe şi bănci (nr.22/141/05.03.2009)

· punctul de vedere al Guvernului, transmis prin adresa nr.1096/DRP din 9 martie 2009.

Proiectul de lege are ca obiect de reglementare modificarea şi completarea  Ordonanţei de urgenţă a Guvernului nr.116/2007 privind organizarea şi funcţionarea Agenţiei Naţionale pentru Prestaţii Sociale, aprobată cu modificări şi completări prin Legea nr.90/2008, şi a Ordonanţei Guvernului nr.29/2004 pentru reglementarea unor măsuri  financiare, aprobată cu modificări şi completări prin Legea nr.116/2004, cu modificările şi completările ulterioare, în sensul înfiinţării la nivelul municipiului Bucureşti, a unei singure agenţii teritoriale pentru prestaţii sociale, ţinând cont de posibilităţile existente de organizare, din punct de vedere al personalului şi al eficienţei activităţii, astfel încât să nu aibă loc perturbări în acordarea prestaţiilor sociale prin fragmentarea activităţii actuale, beneficiarii drepturilor sociale fiind în număr mare la nivelul capitalei.
Comisia propune Plenului Camerei Deputaţilor aprobarea proiectului de lege în forma prezentată.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 10 martie 2009 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale:
· d-l Marius Lazăr – Secretar de Stat 
· d-na Mihaela Grecu – director.
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu majoritate de voturi pentru şi o abţinere.

Proiectul de lege a fost adoptat de Senat în şedinţa din 16 februarie 2009.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


PREŞEDINTE,



SECRETAR,



Victor Paul Dobre

         Kerekes Károly 

Şef serviciu, 

Consilier Elena MESAROŞ

Întocmit,

Expert Adriana Emilia BREAZU










1/3
PAGE  
3/3

[image: image1.png]